- 399 — 



demorerons deanz la dite cité, a nostre nos diesme de gentis 

 homes (*) montez et armez, por faire le servise et le proffeist de 

 la dite citei, et que aurons du dit compe de genz nos tiers de 

 chevaliers et sept escuiers. Et li dit citien, por ceu faire, nos 

 doivent douer sex cent livres d'estevenans por noz mesmes 

 monter et atirier, c'est asavoir : doux cent livres à la pru- 

 chenne méquareime, et doux cent livres à la Penthejoste 

 venant pruchennement, et les autres doux cent livres à la 

 feste saint Bartholomé pruchennement ensegant. Et nos 

 doient doner li dit citien chescun jor por nostre dèspens, 

 tant con nos demorerons deanz la dite cité, cinquante solz 

 d'estevenans. Et s'einsinc estoit que li dit citien vossissent 

 forfaire sus notre amé seignor Othon, conte palatin de Bor- 

 goingne et sèignor de Salins ( 2 ), nostre cors ne doit pais aler à 

 dit forfait forsque noz genz, se ne est en deffendant ladite vile 

 et les diz citiens. Et se einsinc estoit que nostre maison d'A- 

 celle fut asaigié, nos poons saillir de la dite cité por celé be- 

 soigne tant con li sièges dureroit. Encor est asavoir que se 

 nos avec les diz citiens perdiens noz chevax en fait d'armes, 

 il sunt tenu du rendre et de nos restorer. Et se trée, sofferte 

 ou porprise se prenoit entre les dites parties, oùli volontez des 

 diz citiens estoit de nos sofîrir de demorer à Besançon , nos, 

 le terme pendant la dite trée, porprise ou sofferte, ne davons 

 avoir nuns des diz cinquante soz chescun jor. Et davons re- 

 venir à lour velonté en la dite citei por faire lour servise ansi 

 come devant. En tesmoignaige de ceste chose, nos avons mis 

 nostre sael pendant en cez latres, et avons priié et requis dis- 

 creit home l'offecial de la cort l'arcediacre de Besançon que 

 mete le sael de la dite cort, ensamble le nostre sael, en cez 

 latres. Et nos Offeciaux de la cort l'arcediacre de Besançon, à 

 la requeste du dit Rechart, seignor d'Acelle , qui toutes cez 



C 1 ) C'est-à-dire avec dix gentils-hommes, nous compris. 



(*) Richard d'Auxelles était vassal du comte de Bourgogne pour le 

 fief de Sainte-Marie-en-Chaux. ( Archives du Doubs, anc. Chambre des 

 comptes, S. 122.) 



